ཕྱི་ལོ་༼༢༠༡༡༽ལོའི་ཕྱི་ཟླ་དང་པོའི་ཚེས་༤ལ་གཡུང་དྲུང་བོན་གྱི་དྲྭ་རྒྱ་ཡི་སློབ་སྟོན་པར་བསྐོ་བཞག་དང་གཡུང་དྲུང་བོན་གྱི་དྲྭ་རྒྱའི་མདུན་ཤོག་གི་ལས་རྟགས་སོགས་ཀྱི་འགྲེལ་བཤད་བྲིས་གནང།དེ་སྐབས་བཙུན་དགོན་རཌྞ་སྨན་གླིང་གི་བཙུན་མ་ཚོར་ཉིན་ལྟར་བསྡུས་གྲྭའི་དཔེ་ཁྲིད་སོགས་གནང།མུ་མཐུད་དེ་རྒྱུན་ལྡན་ལྟར་གཡུང་དྲུང་བོན་གྱི་བཤད་སྒྲུབ་འདུས་སྡེ་དང་བཙུན་དགོན་གྱི་བཤད་གྲྭ་བ་རྣམས་ལ་ཉིན་ལྟར་བོན་ཁྲིད་གནང་།ཕྱི་ཟླ་ལྔ་པའི་ཚེས་༢༨་ཉིན་ས་གནས་བོན་གཞིས་ཐོབ་རྒྱལ་གསར་པ་དབུ་བརྙེས་པའི་དུས་ཆེན་གྱི་མཛད་སྒོའི་སྐུ་མགྲོན་གཙོ་བོར་གདན་ཞུས་བཞིན་ཆེད་ཕེབས་གནང་སྟེ་མི་དམངས་དང་སློབ་ཕྲུག་བཅས་ལ་ལེགས་ཉེས་བླང་དོར་གྱི་བཀའ་སློབ་གནང།